මෙම සිද්ධියට සම්බන්ධ සැකකරුවන් අත්අඩංගුවට ගැනීමේ මෙහෙයුම් පොලිස්පතිවරයාගේ විශේෂ අධීක්ෂණය යටතේ බස්නාහිර පළාත් භාර ජ්‍යෙෂ්ඨ නියෝජ්‍ය පොලිස්පතිවරයාගේ මෙහෙයවීමෙන් සිදු කරනවා.මේ අතර කලුතරදී බන්ධනාගාර බස් රථයකට වෙඩි තැබීමට පැමිණි සැකකරුවන් පළායාමට භාවිත කළ වෑන් රථය පසුගිය ජනවාරි මස 6 වැනිදා කොල්ලකන ලද වෑන් රථයක් බවට අනාවරණය වී තිබෙනවා.වෑන් රථයේ හිමිකරු ත්‍රීකුණාමලය - කින්නියා ප්‍රදේශයේ පදිංචිකරුවෙකු වන අතර, ඔහු ඊයේ මොරගහහේන පොලිසිය වෙත පැමිණ අදාළ වෑන් රිය තමාගේ බවට හදුනා ගත්තා.ඔහු පැවසුවේ මරදානේ මිතුරෙකුගේ මාර්ගයෙන් හදුනාගත් පුද්ගලයෙකු තමාට ලබාදුන් කෑම පාර්සලයක් ආහාරයට ගැනිමෙන් පසු ඔහුත් සමග මීගමුවේ සිට වත්තලට පැමිණි අතර ඒ අතරතුර තමා සිහිසුන් වූ බවයි.